Ricardo Álvarez

Ricardo Ricky Gabriel Álvarez (lindur më 12 prill 1988) është një ish futbollist profesionist argjentinas i cili luante si mesfushor sulmues.

Ai e filloi karrierën e tij futbollistike në Argjentinë me Vélez Sársfield; paraqitjet e tij pozitive u shpërblyen me një transferim në Itali tek Inter në vitin 2011, klub me të cilën do të luante në katër vitet e ardhshme, me përjashtim të një peridhe të shkurtër huazimi tek Sunderland në sezonin 2014–15. Ai firmosi me Sampdorian në vitin 2016.

Në nivel ndërkombëtar, Álvarez ishte pjestar i ekipit argjentinas që arriti në finalen e FIFA Kupës së Botës 2014.

Pseudonimi i tij është Ricky Maravilla.

Karriera me klube
Vitet e hershme

Në fëmijëri, Álvarez ka luajtur Papi futbol për Caballito Juniors dhe Club Parque dhe më pas qëndroi për një kohë të shkurtër tek akademia e Boca Juniors.

Club Atlético Vélez Sársfield

Álvarez luajti ndeshjen e tij të parë si profesionist në vitin 2008. Pas debutimit të tij, ai pësoi një dëmtim në ligamentet e gjurit të majtë duke penguar progresin e tij në skuadrën e parë. Ai ishte pjesë e skuadrës që fitoi 2009 Clausura duke luajtur vetëm 18 minuta në fitoren 1–0 kundër Gimnasia y Esgrima de Jujuy.

Zbulimi i mesfushorit në skuadrën e parë erdhi gjatë 2010 Clausura, në të cilën Vélez u detyrua të luante edhe në Copa Libertadores, Álvarez luajti zakonisht si zëvëndësues. Ai shënoi golin e tij të parë në humbjen 1–2 kundër River Plate në Estadio Monumental. Ai gjithashtu mori edhe kartonin e tij të parë të kuq nga arbitri Javier Collado në humbjen 1–3 të Vélez kundër Racing Club. Ai luajti gjithsej 11 ndeshje (katër si titullar) duke arritur të shënoj edhe një gol.

Álvarez luajti 15 ndeshje (dy si titullar) gjatë ecurisë së Vélez në 2010 Apertura, ku klubi i tij përfundoi në vendin e dytë. Ai shënoi golin e dytë si profesionist në fitoren 1–0 kundër Lanús për javën e 14 të ligës.

Gjatë gjysmës së parë të vitit 2011, Álvarez mori lavdërime nga tifozët dhe nga mediat për paraqitjet e tij të mira në Copa Libertadores. Ai gjithashtu tregoi shkathtësi duke luajtur në të gjitha pozicionet e mesfushës. Gjatë gjysës së vitit, ai ndihmoi skuadrën e tij të fitonte 2011 Clausura dhe të arrite deri në gjysmë–finalen e Copa Libertadores.

Internazionale

Më 5 korrik 2011, Ricardo Álvarez hyri ne klubin italian Inter për 5,5 milion € për 90% të të drejtave të tij të transferimit. Ai firmosi një kontratë pesë vjeçare me një pagë një milion € në sezon, megjithatë, Vélez mbajti 10% të kartonit të lojtarit argjentinas, marrëveshja lexonte se nëse Álvarez do të luante 80 ndeshje gjatë gjithë kohës që do të qëndronte në klub, atëherë Vélez do ta lëshonte 10% e kartonit të tij. Gjatë prezantimit të tij, Álvarez mori fanellën me numrin 11 që më parë e kishe mbajtur Sulley Muntari.

Álvarez bëri debutimin e tij zyrtarë më 6 gusht 2011 në humbjen 1–2 kundër rivalëve të Milanit në finalen e Supercoppa Italiana. Më 11 shtator, ai debutoi në Serie A në humbjen 4–3 kundër Palermos duke hyrë në fushë në minutën e 71 në vend të Cambiassos. Tre ditë më vonë, Álvarez bëri edhe debutimin në Ligën e Kampioneve në humbjen 1–0 kundër Trabzonspor në San Siro. Ai shënoi golin e parë me fanellën e Interit pikërisht kundër Trabzonspor në ndeshjen e kthimit, ku ai shënoi golin e avantazhit pasi mori një pasim nga bashkombasi Diego Milito, por ndeshja u mbyll në barazimin 1–1. Më 21 dhjetor, Álvarez shënoi edhe golin e parë në ligë në fitoren 4–1 kundër Lecces në San Siro, duke shënuar të katërtin e ndeshjes dhe para golit kishte dhuruar assistuar Militon për golin e dytë. Më 25 maj 2012, ai shënoi golin e tretë në fitoren 1–3 kundër Udineses në Stadio Friuli. Ai e përfundoi sezonin me 29 ndeshje dhe me tre gola.

Në sezonin 2012–13, Álvarez luftoi për të marrë vendin e titullarit për shkak të disa ndeshjeve zhgënjyese. Shenjat e para pozitive të tij erdhën në shkurt 2013, ai dhuroi nga një assist për Palacion dhe Guarín në fitoren 0–3 të Zikaltërve kundër CFR Cluj në raundin e 16-tave të Ligës së Europës. Më 3 mars 2013, në ndeshjen e ligës kundër Catanas, Álvarez shënoi golin e parë të sezonit në fitoren 2–3; goli i tij erdhi në momentin që ekipi ishte dy gola posht. Rrjeta e ti u pasua nga dygolëshi i Palacios bënë që Inter të fitonte ndeshjen 2–3. Më 14 mars, Álvarez shënoi golin e parë në Ligën e Evropës në fitoren 4–1 kundër Tottenham Hotspur në çerek-finale, por nuk ishte e mjaftueshme pasi Inter u eliminua me rregullin e golit jashtë fushe sepse kishte humbur ndeshjen e parë me rezultatin 3–0. Më 7 prill, ai shënoi edhe dy gola të tjerë kundër Atalantës në San Siro, megjithatë, këto gola nuk i mjaftuan Interit për të marrë fitoren pasi ata u mundën me rezultatin 3–4. Goli i tij i rradhës do të vinte 10 ditë më pas në një tjetër humbje kundër Romës me rezultatin 2–3, këtë herë në ndeshjen e kthimit në gjysmën-finalen e Coppa Italia; ai shënoi golin e dytë të Interit. Më 5 maj, ai shënoi golin e avantazhit momental 1–1 kundër Napolit në Stadio San Paolo, në fund ndeshja e mbyll me fitoren e napoletanëve 3–1. Ai shënoi golin e fundit të tij për sezonin 2012–13 kundër Lazios në San Siro në një humbje tjetër 1–3, ai shënoi golin e barazimit momental dhe gjatë pjesës së dytë humbi edhe një penallti. Ai e përfundoi sezonin e dytë me Interin me 30 ndeshje dhe me 7 gola të shënuar.

Në korrik 2013, në një ndeshje miqësore kundër Hamburger, Álvarez u bë kapiteni i skuadrës për herë të parë. Ai shënoi golin e parë të sezonit në fitoren 0–3 kundër Catanias më 1 shtator.

Ai ishte gjithashtu protagonist në ndeshjen kundër Sassuolos ku arriti të shënoj golin e katërt të ndeshjes dhe arriti të dhuroj një assist për Militon i cili ishte rikthyer pas një dëmtimi të rëndë të pësuar në shkurt 2013. Më 29 tetor, ai shënoi golin e avantazhit momental kundër Atalantës, ndeshja përfundoi me rezultatin 1–1, dhe më 3 nëntor shënoi golin e tretë në fitoren 0–3 kundër Udineses duke qënë lojtari më i mirë në fushë.

Sunderland

Më 28 gusht 2014, Álvarez u huazua te klubi anglez i Premier Ligës, Sunderland, për 1 milion €. Në fund të sezonit, nëse Sunderland do të siguronte mbijetesën për sezonin 2014–15, Álvarez do të bëhej lojtari i tyre 100% dhe Macet e Zeza do t'i paguanin Zikaltërve 11 milion €.

Sampdoria
Më 4 janar 2016, Álvarez u rikthye në Itali duke firmosur një kontratë deri në fund të sezonit me Sampdorian. Ai mori fanellën me numrin 25 për gjysmën e dytë të sezonit 2015–16.

Karriera ndërkombëtare

Më 18 gusht 2011, ai u thirr për herë të parë nga trajneri Alejandro Sabella për të luajtur në dy ndeshjet kundër Venezuelës dhe Nigerisë. Ai arriti të bëjë debutimin e tij më 2 shtator në ndeshjen kundër Venezuelës, ai luajti për 60 minuta dhe u zëvendësua me Javier Pastoren. Më 11 nëntor 2011, ai luajti një ndeshje të rëndësishme për kualifikueset e Kupës së Botës 2014 kundër Bolivisë. Në vitin 2013, ai u rikthye që të luante një tjetër ndeshje me kombëtaren, ai luajti në ndeshjen miqësore kundër Italisë më 14 gusht.

Më 2 qershor 2014, Álvarez ishte në listën e 23 lojtarëve të thirrur nga trajneri Alejandro Sabella për në luajtur në Kupën e Botës 2014 sëbashku me shokët e tij te Inter, Campagnaro dhe Rodrigo Palacio. Demichelis in Argentina squad as trio miss out  FIFA.com, Marrë më 3 qershor 2014

Ai bëri debutimin e tij në këtë turnament më 25 qershor, duke luajtur rreth 30 minuta në fitoren 3–2 kundër Nigerisë në ndeshjen e fundit të Grupit B.

Golat me kombëtaren
Lista e golave dhe rezultateve me kombëtaren argjentinase
 #  Data  Vendi  Kundërshtari  Goli  Rezultati  Kompedicioni 1. 7 qershor 2014 Estadio Ciudad de La Plata, La Plata, Argjentinë   Sllovenia 1–02–0Miqësore

Statistikat e karrierës
KlubeRedaktuar më 4 shkurt 2015KlubiSezoniLigaKupaKontinentiGjithsejNdshGolaAsistNdshGolaAsistNdshGolaAsistNdshGolaAsist Vélez Sársfield2007–0810-00000010-2008–0910-00000010-2009–10111100020-13112010–11294400011124056Gjithsej 42  5  5  0  0  0  13  1  2  55  6  7 Internazionale2011–12212530051029352012–13235131041130722013–1427482000002948Gjithsej 71  11  15  8  1  0  9  2  3  88  14  15 Sunderland2014–158014100001211 Gjithsej 8  0  1  4  1  0  0  0  0  12  1  1Gjithsej karriera  121  16  21  12  2  0  22  3  5  155  21  23

KombëtarjaRedaktuar më 4 shkurt 2015'' Ricardo Álvarez | National Football Team
 Kombëtarja argjentinaseVitiNdeshjeGola201130201200201320201441201500Total91

 Trofe 
Klube
 Vélez Sársfield
Argentine Primera División (2): 2009 Clausura, 2011 Clausura

Kombëtarja
FIFA Kupa e Botës: Finalist 2014

 Referime 

 Lidhje të jashtme 

Profili te uebfaqja zyrtare e Vélez Sársfield
Statistikat e Argentine Primera te Fútbol XXI
Statistikat te BDFA

Kategoria:Lindje 1988
Kategoria:Njerëz që jetojnë
Kategoria:Futbollistë argjentinas
Kategoria:Futbollistë në kombëtaren argjentinase
Kategoria:Futbollistë në Boca Juniors
Kategoria:Futbollistë në Club Atlético Vélez Sarsfield
Kategoria:Futbollistë në F.C. Internazionale Milano
Kategoria:Futbollistë në Sunderland A.F.C.
Kategoria:Futbollistë në U.C. Sampdoria
Kategoria:Futbollistë në Club Atlas
Kategoria:Futbollistë në Serie A
Kategoria:Futbollistë në Premier League
Kategoria:Futbollistë në 2014 FIFA Kupën e Botës